รัฐบาลไทย-ข่าวทำเนียบรัฐบาล-รายงานสถานะหนี้สาธารณะคงค้าง ณ สิ้นเดือนมกราคม 2560
วันศุกร์ที่ 10 มีนาคม 2560
รายงานสถานะหนี้สาธารณะคงค้าง ณ สิ้นเดือนมกราคม 2560
หนี้สาธารณะคงค้าง ณ วันที่ 31 มกราคม 2560 มีจํานวน 6,059,644.61 ล้านบาท หรือคิดเป็น ร้อยละ 41.97 ของ GDP
นายธีรัชย์ อัตนวานิช ที่ปรึกษาด้านตลาดตราสารหนี้ ได้รายงานสถานะหนี้สาธารณะคงค้าง ดังนี้
หนี้สาธารณะคงค้าง ณ วันที่ 31 มกราคม 2560 มีจํานวน 6,059,644.61 ล้านบาท หรือคิดเป็น ร้อยละ 41.97 ของ GDP โดยแบ่งเป็น หนี้รัฐบาล 4,596,971.41 ล้านบาท หนี้รัฐวิสาหกิจ 979,480.31 ล้านบาท หนี้รัฐวิสาหกิจที่เป็นสถาบันการเงิน (รัฐบาลค้ําประกัน) 463,685.79 ล้านบาท และ หนี้หน่วยงานของรัฐ 19,507.10ล้านบาท และเมื่อเปรียบเทียบกับเดือนก่อนหน้า หนี้สาธารณะคงค้างเพิ่มขึ้นสุทธิ 137,922.48 ล้านบาท โดยมีรายละเอียด ดังนี้
* หนี้รัฐบาล จํานวน 4,596,971.41 ล้านบาทเพิ่มขึ้นสุทธิ 138,553.69 ล้านบาทโดยการเปลี่ยนแปลงที่สําคัญเกิดจาก
• การกู้เงินเพื่อชดเชยการขาดดุลงบประมาณและการบริหารหนี้สาธารณะเพิ่มขึ้น 139,863.77 ล้านบาท โดยมีรายละเอียด ดังนี้
- เงินกู้ระยะสั้น เพิ่มขึ้น 100,000 ล้านบาท เนื่องจากการเพิ่มขึ้นของตั๋วเงินคลัง 60,000 ล้านบาท และ เงินกู้ระยะสั้นเพื่อปรับโครงสร้างหนี้พันธบัตรรัฐบาล 40,000 ล้านบาท
- เงินกู้ระยะยาว เพิ่มขึ้น 39,863.77 ล้านบาท เนื่องจาก การกู้เงินเพื่อชดเชยการขาดดุลงบประมาณ จํานวน 79,863.77 ล้านบาท และการลดลงของพันธบัตรรัฐบาลจากการปรับโครงสร้างหนี้เป็นเงินกู้ระยะสั้น 40,000 ล้านบาท
• การกู้เงินเพื่อการลงทุนจากแหล่งเงินกู้ในประเทศ จํานวน 2,238.77 ล้านบาท โดยแบ่งเป็นการกู้ให้กู้ต่อแก่ (1) การรถไฟฟ้าขนส่งมวลชนแห่งประเทศไทยเบิกจ่ายเงินกู้จํานวน 1,286.61 ล้านบาท เพื่อจัดทําโครงการรถไฟฟ้าสายสีเขียว จํานวน 801.90 ล้านบาท สายสีน้ําเงิน จํานวน 473.09 ล้านบาท และสายสีม่วง จํานวน 11.62 ล้านบาท และ (2) การรถไฟแห่งประเทศไทยเบิกจ่ายเงินกู้จํานวน 952.16 ล้านบาท เพื่อจัดทําโครงการก่อสร้างทางคู่ในเส้นทางรถไฟ สายชายฝั่งทะเลตะวันออก ช่วงฉะเชิงเทรา – คลองสิบเก้า – แก่งคอย จํานวน 424.54 ล้านบาท โครงการก่อสร้างรถไฟทางคู่ ช่วงชุมทางถนนจิระ – ขอนแก่น จํานวน 259.42 ล้านบาท โครงการปรับปรุงทางที่ไม่ปลอดภัยต่อการเดินรถ จํานวน 210.47 ล้านบาท และ โครงการรถไฟชานเมืองสาย สีแดง ช่วงบางซื่อ-รังสิต จํานวน 57.73 ล้านบาท
• การชําระหนี้ที่รัฐบาลกู้เพื่อชดเชยความเสียหายให้แก่กองทุนเพื่อการฟื้นฟูและพัฒนาระบบสถาบันการเงิน จํานวน 3,953 ล้านบาท โดยใช้เงินจากบัญชีสะสมเพื่อการชําระคืนต้นเงินกู้ชดใช้ความเสียหายของกองทุนเพื่อการฟื้นฟูฯ
• หนี้ต่างประเทศเพิ่มขึ้น 404.15 ล้านบาท เนื่องจากการเบิกจ่ายโครงการรถไฟชานเมืองสายสีแดงช่วงบางซื่อ-รังสิต ระยะที่ 3 จํานวน14,004.12 ล้านเยน หรือ 4,388 ล้านบาท และการชําระคืน Euro commercial paper (ECP) จํานวน 12,344.09 ล้านเยน หรือ 3,868 ล้านบาท รวมถึงผลจากการเปลี่ยนแปลงของอัตราแลกเปลี่ยนทําให้หนี้ลดลง 22.55 ล้านบาท เป็นสําคัญ
* หนี้ของรัฐวิสาหกิจ จํานวน 979,480.31 ล้านบาท เพิ่มขึ้นสุทธิ 1,929.13 ล้านบาท โดยการเปลี่ยนแปลงที่สําคัญเกิดจาก
• หนี้ในประเทศเพิ่มขึ้น 8,422.74 ล้านบาท โดยรายการที่สําคัญเกิดจากหนี้ที่รัฐบาลค้ําประกันมีการเบิกจ่ายเพิ่มขึ้นสุทธิ จํานวน 5,051.41 ล้านบาท ซึ่งมาจากการเบิกจ่ายของการรถไฟแห่งประเทศไทย เป็นสําคัญ รวมถึงหนี้ที่รัฐบาลไม่ค้ําประกันมีการเบิกจ่ายเพิ่มขึ้นสุทธิ จํานวน 3,371.33 ล้านบาท โดยมาจากการเบิกจ่ายของ บริษัท ปตท. จํากัด (มหาชน) เป็นสําคัญ
• หนี้ต่างประเทศลดลง 6,493.61 ล้านบาท โดยรายการที่สําคัญเกิดจากการชําระคืนของบริษัท การบินไทย จํากัด (มหาชน) และผลการเปลี่ยนแปลงของอัตราแลกเปลี่ยนทําให้หนี้ลดลงสุทธิ จํานวน 1,379.15 ล้านบาท
* หนี้ของรัฐวิสาหกิจที่เป็นสถาบันการเงิน (รัฐบาลค้ําประกัน) จํานวน 463,685.79 ล้านบาท ลดลงสุทธิ 2,561.53 ล้านบาท โดยรายการที่สําคัญเกิดจากการชําระคืนต้นเงินกู้ของธนาคารเพื่อการเกษตรและสหกรณ์การเกษตร
* หนี้หน่วยงานของรัฐ จํานวน 19,507.10 ล้านบาท เพิ่มขึ้นสุทธิ 1.19 ล้านบาท จากการเบิกจ่ายเงินกู้ของหน่วยงานของรัฐ
หนี้สาธารณะ ณ สิ้นเดือนมกราคม 2560 จํานวน 6,059,644.61 ล้านบาท แบ่งออกเป็น หนี้ในประเทศ 5,736,596.15 ล้านบาท หรือร้อยละ 94.67 และหนี้ต่างประเทศ 323,048.46 ล้านบาท (ประมาณ 9,323 ล้านเหรียญสหรัฐ) หรือร้อยละ 5.33 ของหนี้สาธารณะคงค้างทั้งหมด และหนี้สาธารณะคงค้างแบ่งตามอายุคงเหลือ สามารถแบ่งออกเป็นหนี้ระยะยาว 5,289,931.20 ล้านบาท หรือร้อยละ 87.30 และหนี้ระยะสั้น 769,713.41 ล้านบาท หรือร้อยละ 12.70 ของหนี้สาธารณะคงค้างทั้งหมด
คณะโฆษกสํานักงานบริหารหนี้สาธารณะ
โทร. 02 265 8050 ต่อ 5520
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง